JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Koroonavaktsineerimine on hoos, maa on siiski nädal aega kinni
Sünget statistikat aastast 2020
Palestiinlaste aladel peetakse lõpuks valimised?
Iisraelist sai maailma juhtriik koroonavaktsiinide poolest,
sest vaid umbes nädal pärast seda,
kui kohale jõudsid esimesed vaktsiinilastid,
oli vaktsineeritud juba üle miljoni inimese.
Samal ajal jõudis uute nakkuste arv uue rekordini,
ületades ühel päeval nädala eest 6000 piiri.
Lausa neljandik neist tuvastati riigi ultraortodoksi juutide seas.
Kokku on riigis viimase 10 kuu vältel
tuvastatud üle 450 000 nakkusjuhtumi,
kellest haiglaravi on vajanud siiski vaid ca 10 %
ja neist on lõppenud surmaga vaid ca 6 % ehk ca 3500.
Terviseministeerium määras siiski koos ülejäänud valitsusega,
et riik tuleb sulgeda pea täielikult kaheks nädalaks,
et viiruse uus vorm ei saaks levida
ning samal ajal püütakse kiirendada vaktsineerimisprotsessi.
Peaminister Netanyahu sõnul on ülimalt tähtis,
et samaaegselt juudi rahvastikuga
kaasataks vaktsineerimisprotsessi ka riigi araablased.
Iisraeli Kaitsejõud avaldasid aastavahetusel taas statistikat
2020. a toimunud rünnakute ja terroriaktide kohta
nii riigis kui selle lähistel.
Hamasi kontrollitavast Gaza sektorist tulistati mullu Iisraeli 176 raketti,
neist 90 suundus asustamata aladele
ja armee Iron Dome'i õhutõrjesüsteem hävitas 80,
enne kui need jõudsid sihtmärgile asustatud aladel.
Vaid üks Iisraeli poole jõudnud rünnakutunnel avastati ja hävitati.
Vasturünnakuna neile kõigile hävitasid Iisraeli armee ja õhujõud
üle 300 Hamasi ja palestiinlaste Islamidžihaadi tähtsa baasi Gazas.
Läänekaldal toimus 31 tulistamisjuhtumit,
12 rohkem kui eelnenud 2019. a,
pussitamisrünnakuid toimus üheksa ehk kolm vähem kui eelnenud aastal.
Süürias asuvatesse sõjalistesse baasidesse,
nii Iraani Revolusioonikaarti kui Süüria armee omadesse,
tehti 50 erinevat rünnakut,
nii õhujõudude hävitajate kui erinevate rakettidega.
Liibanonis tegutsev Hezbollah
püüdis kaks korda üle Iisraeli põhjapiiri infiltreeruda,
kuid mõlemad katsed avastati ja hoiti ära.
Palestiina omavalitsuse statistikaamet ennustab,
et 2022. a on palestiinlasi ja juute maailmas ühe palju.
Nende väitel oleks maailmas kahe aasta pärast
ca 13,7 miljonit palestiinlast,
kellest 5,2 miljonit elavad ajaloolises Palestiina riigis,
1,6 mln Iisraelis ja ca 738 000 teistes araabiamaades.
Sama statistika usub, et iisraellasi oleks siis ca 7,1 miljonit
ning palestiinlasi Läänekaldal, Gazas ja Ida-Jeruusalemmas pea sama palju
Iraan on teatanud ametlikult ÜRO allorganile IAEA-le
ehk Aatomienergia Agentuurile,
et tahab alustada uraani rikastamist 20 protsendini
Teherani lähedal asuvas Fordo tuumatehases.
Iraani valitsuse väitel johtus see
riigi parlamendi poolt detsembris vastu võetud seadusest,
mis kohustab valitsust seaduse määrusi täitma.
2015. a nn JCPOA leping
lubab Iraanil rikastada uraani vaid 3,67 protsendini,
kuid Iraan oli jõudnud juba rikastada seda omatahtsi 4,5 protsendini.
Rikastusprotsess neljast 20ni võtab rohkem aega,
kui sealt edasi 90 %ni ehk relva tasemeni.
Hinnanguliselt on Iraanil rikastatavat uraani ca 2,4 tonni,
ehk 12 korda rohkem kui 2015. a tuumaleppes kokku lepiti.
Iraani diplomaatilised allikad olevat ebaametlikult teatanud,
et Iraan võib katkestada uraani rikastamise,
kui USA kaotab esmalt president Trumpi seatud sanktsioonid.
Tulevane president Biden on siiski teatanud,
et USA võib naasta 2015. a lepingu juurde,
kuid Iraan peab esmalt lõpetama uraani rikastamise
ja katkestama ballistiliste rakettide programmi.
Selle diplomaatilise nokkimise peale teatas Iraan omakorda,
et ei saa sellega iialgi nõustuda.
Iraani uhke rahvas ei saa kunagi alistuda väljapressimisele,
väitis president Hassan Rouhani.
Umbes aasta eest, 3. jaanuaril, tapeti Iraagis, Bagdadi lennuväljal,
droonirünnakuga Iraani Revolutsiooni- kaardi juht kindral Qassem Soleimani.
Eelmine nädal kuulutas üks Iraani kõrgeid juhte tema surmaaastapäeval,
et Soleimani tapjad, isegi mitte USA president Donald Trump,
pole kaitstud Iraani õigustatud kättemaksurünnaku eest.
USA on viinud riigi saatkonnad, konsulaadid ja armeebaasid
Lähis- ja Kesk-Idas kõrgesse valmisolekusse
võimalike rünnakute puhuks.
Ka USA kaitseministeerium Pentagon saatis lennukikandja Nimitzi
koos saatelaevadega tagasi Pärsia lahe lähivetesse.
USA õhujõudude Diego Garcia saarel asuvast baasist
saadeti samuti hävitajate eskadron Iraani ja Pärsia lahe piirkonda,
et demonstreerida USA valmisolekut
vastata võimalikele provokatsioonidele.
Palestiina omavalitsuse esimees Mahmoud Abbas teatas,
et leppis kokku Gazas valitseva Hamasi juhiga,
et nende aladel korraldatakse nii parlamendi- kui presidendivalimised.
Sama on aastate vältel varemgi teatatud,
kuid pärast 2005. a pole mingeid valimisi siiski toimunud.
Toona valiti Abbas neljaks aastaks omavalitsuse presidendiks
ja Hamas võitis parlamendivalimised.
Rühmitused ei suutnud kokku leppida kuidas valimistulemusi ellu viia,
vaid läksid tülli, mis viis relvastatud kokkupõrkeni.
Selle tulemusel haaras Hamas võimu Gazas
ja Abbas on jätkanud isehakanud presidendina juba 11 aastat.
Tema juhitud Fatah' partei on olnud Läänekaldal võimul
ilma parlamentaarse mandaadita.
Jõulusõnum õhutas Palestiina omavalitsust
pilkama kristlusele pühi väärtusi.
Abbasi valitsuse peaminister M. Shtayyeh kuulutas jõulude ajal,
et Jeesus oli esimene palestiinlasest märter,
end sihilikult ohverdav vabadusvõitleja.
Peaminister tõdes oma kõnes, et Jeesus õpetas meile,
mida tähendab ohverdada end märtrina,
kes on valmis end missiooni nimel ohvriks tooma.
Nii kirjutas PO ametlik ajaleht Al Hayat al-Jadida
oma 28. detsembri väljaandes.
Märtriga viitas ta islamiusus aktsepteeritud viisile
teha sihilik enesetapp, kui sellega võidakse saavutada
midagi märkimisväärset usu
ja sellega seotud eesmärkide edendamiseks.
Nii kõrvutas peaminister Shtayyeh kristluse rajajat
palestiinlastest enesetapupommitajate ja teistega,
kes oma usu nimel enesetapu on teinud.
Kristlikus maailmas ja ka EL-is
peaks selliste kristlust pilkavate väidete ja märkuste kordamine
äratama jõulisi vastulauseid ja nõudmisi eemaldada need
eelkõige EL rahastatud palestiinlaste õppematerjalidest.
Veel üks uudis seoses Iisraeli parlamendivalimistega.
Likudist lahkunud ja uue partei Uus Lootus rajanud Gideon Saar,
on jõudnud arvamusküsitlustes järgmise peaministri kohta
peaaegu Benjamin Netanyahu kõrvale.
Kuigi Saari partei jääb selgelt Likudist maha Knesseti kohtade osas,
on ta vaid kahe protsendi kaugusel peaminister Netanyahust.
Kui valimised toimuksid praegu,
saaks Saari partei Knessetis 18 kohta,
kuid peaministri populaarsuse mõõtmisel
on Saaril 32 % Netanyahu 34 % vastu.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee